  Туспуктэм: Полина Уразова Наталия Сильвестрова 24-тӥ коньывуонэ Удмуртиын пильмо улоз. Уйин кот лымыен суро зороз, интыосын золгес, нуназе зор, кот лымы, лымы усёз. Со сярысь Россиысь МЧС-лэн элкунъя валтӥсь управлениезлэн пресс-службаез ивортӥз. Тӧл уйин лымшор палась, шундыӝужан пала воштӥськыса, секундскын 3-8 метре пельтоз, нуназе – уйпал но шундыӝужан вискысь 8-13 метре. Омырын -3…+2 градус возиськоз. Сюресъёс вылын интыосын йӧвалег, лымы вӧлдэт. Уйин но ӵукна бус луоз, юрез урод адӟиськоз, 500 метрозь гинэ. Омыр зӥбет луло узвесь юбоя 735 миллиметр луоз, омырлэн мускытлыкез — 99 процент. Тодэ вайытом, Удмуртиын ужан арнялэн нырысетӥ ӝыныяз кема дыр ӵоже лымыялоз. Ватсалом, Удмуртиысь автоинспекторъёс машинаосы тол питранъёс пуктыны ӵекто. Тегъёс: Удмуртия куазь  